**ОТЧЕТЕН ДОКЛАД**

**за дейността на ДЕО в периода**

**май, 2017- май, 2018г.**

 ИНОВАЦИИ УЧЕБНА ДЕЙНОСТ

**КБЕСОЧ**

1. За обучението по български език се използват електронните ресурси, създадени по проекта „Електронни ресурси за обучение и тестиране на знанията по български език като чужд”. Те се включват както в часовете, предвидени за самоподготовка на студентите, така и в текущата учебна дейност по български език.

2. Годишният изпит на чуждестранните студенти от тази учебна година е изцяло електронен. С оглед повишаване нивото на обучение и тестиране на знанията по български език от тази учебна година се взе решение всички чуждестранни студенти в ДЕО да бъдат тестирани с електронните изпитни материали за нивата В1 и В2 по ОЕЕР.

3. Изключителен успех е разширяване на територията на дистанционните изпити по български език. Все повече се засилва интересът към дистанционно изпитване от българските неделни училища в чужбина. За отчетния период бяха проведени 2 изпитни сесии за 28 ученици от щата Илинойс и за 1 ученик от българско неделно училище в Кипър. Предстоят изпити за ученици от неделните ни училища в Атина.

4. Продължава и провеждането на изпити на ученици от чужди училища в София. За поредна година бяха изпитани ученици от Френския лицей, а за първи път бяха проведени изпити на 10 ученици от Бритиш скул ъф София, които получиха нашите сертификати за различни нива по ОЕЕР.

5. Продължава популяризирането на нашите дистанционни изпити по български език. За отчетния период тестът на ДЕО беше признат от бордовете по образование на още 4 американски щата: Мериленд, окръг Колумбия, Вирджиния и Северна Каролина. Така българските ученици от тези щати придобиват възможност след успешно полагане на изпита ни да получат в дипломите си Печата за двуезичност, който им дава предимство при кандидатстване в американски университети и при намиране на работа в държавната администрация. В напреднал етап са и преговорите с бордовете по образование на щатите Минесота и Мичиган.

6. Изключително активна е и работата с Асоциацията на българските неделни училища в чужбина за популяризиране на дистанционните ни изпити и в Европа. Очакваме от следващата учебна година да тестираме ученици и от европейски неделни училища.

7. Поради засиления интерес към дистанционните ни изпити по български език бяха създадени нови варианти за всички нива, за което най-сериозен принос имат д-р Мардик Андонян и доц. Милена Велева.

7. Продължава ползотворното ни сътрудничество с дирекции от МОН. В резултат на това е приета промяна в Наредбата за прием на студенти в България. Липсващата оценка по български език в дипломата на кандидат-студенти, когато тя е балообразуваща, се заменя с оценката им от сертификата на ДЕО.

**ЦИЧЕ**

1. Стартира провеждането на **дистанционно обучение по** **английски език**. Ще продължи работата по неговото по-активно популяризиране.
2. Беше въведен онлайн тест за определяне на ниво по испански език (освен тестовете по английски и немски език) ; предстои въвеждането на онлайн тест за определяне на ниво по френски език;
3. Бяха въведени нови учебни програми по английски и немски език за ученици от 1ви до 7ми клас с включена мултимедийна подготовка; бяха изготвени входни тестове за определяне на ниво на ученици, както и финални изпитни тестове за всички нива по двата езика; бяха одобрени нови програми за летни езикови курсове за ученици 1-4 клас; бяха оптимизирани курсовете за ученици чрез намаляване броя на присъствените часове за сметка на часове за самоподготовка и работа с електронни ресурси: за ученици 1-4 клас от 120 на 110 уч.ч., а за ученици от 5-7 клас – от 130 на 120 уч.ч.
4. Беше въведен изпит за ниво за ученици по немски език;
5. Бяха оптимизирани чуждоезиковите курсове за възрастни по следния начин:

- включване на повече часове за самоподготовка и работа с онлайн ресурси (общо 14 от 130 уч.ч.) за сметка на присъствените часове по английски, немски, испански, френски, гръцки и руски език (за справка – преди часовете за работа с електронни ресурси бяха 4 от 130 уч.ч.);

- намаляване на броя на присъствените часове по арабски и турски език, поради липса на електронни ресурси – на 110 часа за ниво с включен изпит.

 ИНОВАЦИИ РЕКЛАМНА ДЕЙНОСТ

1.Вече се превърна в традиция провеждането на Деня на отворените врати. През отчетния период събитието се реализира през септември,2017г. и през май,2018г.

2. Набирането на чуждестранни студенти продължи предимно чрез **електронна реклама** (в интернет, фейсбук, сайтове). Връзката с комисионерите ни в Турция и Гърция се осъществяваше главно електронно.

3. През текущия период чрез дипломатическите ни мисии в чужбина се направи проучване за интереса към български университети. Оказва се, че към момента по-сериозен интерес има в Нигерия и Египет. Ето защо са установени контакти с дипломатическите ни мисии там, които активно ще подкрепят онлайн рекламната кампания на ДЕО за следващата учебна година.

 ТЕКУЩО СЪСТОЯНИЕ НА ДЕО

1. **Брой обучаеми**

За уч. 2017/2018г. в ДЕО се обучават 136 чуждестранни студенти . За сравнение- през предходната учебна година те са били 99.

Извън тях, т.е. не с цел следване, през ДЕО в различни курсове по български език (индивидуално и в групи) са участвали 147 чужденци.

 Курсистите по чужди езици в групова форма на обучение за уч. 2017/2018г. до края на май, 2018г. са 1012 . Отбелязва се спад с около 150 души в сравнение със същия период на предходната учебна година. За радост, се наблюдава повишаване на интереса към индидидуалното обучение по чужди езици- 72 курсисти, като предходната учебна година те са били 67.

В курсовете по английски език за ученици за уч. 2017/2018г. са се обучавали 47 ученици, а за предходната учебна година те са били 37. Както отбелязах, тази учебна година за първи път се организираха и курсове по немски език за ученици, в които са участвали 13 души.

 На сертификатни изпити за тази учебна година са се явили съответно: по френски език- 31 души, по гръцки- 25, по руски- 1.

 В курсовете за кандидат-студенти и ученици през уч. 2017/2018г. са участвали 30 души, а за предходната учебна година те са били 10.

 В компютърните курсове за миналата учебна година са се обучавали 8 души, а през текущата учебна година те са 18.

1. **Научноизследователска дейност**

От преподаватели в ДЕО за 2017 година са публикувани 15 статии в престижни български и чужди издания. Изнесени са 17 доклада на национални и международни конференции.

Наши колеги доц. Бенова и д-р Д. Апостолова са взели участие в научни проекти.

Имаме и участие на доц. Бенова в 7 учебника и учебни помагала.

За отчетния период са издадени 3 книги: на доц. М. Велева, проф. С. Банова и доц. Св. Халачева.

Радостна съм да съобщя, че имаме нов доцент- М. Велева, професор по български език- С. Банова и доктор на филологическите науки- Кр. Стоянов.

 **Общежитие**

Към 31.05.2018г. в общежитието са настанени 131 души. За периода май 2017 – май 2018 г. са били 2132 души или средно 177 души/месец. Продължават усилията ни за популяризиране на възможностите за ползване на общежитието чрез постоянна кореспонденция с факултети на СУ, както и с други университети.

Ръководството на СУ също оценява необходимостта от действия в тази посока. Ето защо от общите разходи на университета бяха отделени около 350 000 лв. за ремонт на 70 стаи. Надявам се, че след приключване на ремонта през септември капацитетът на общежитието ни ще бъде използван по- успешно.

1. **Финансово състояние**

Към 31.12.2017г. финансовата наличност на ДЕО беше 406 886 лв.

За периода 1.01.2018г. до 30.04.2018г. финансовото състояние на ДЕО е следното.

Приходи- 670 608 лв.

Разходи- около 600 000 лв.- в тази сума са включени както отчисленията за СУ, така и всички дължими режийни разходи, въпреки че някои от тях ще бъдат направени едва в края на годината. Концепцията на ръководството е в края на всеки месец да се изготвя справка за реалното финансово състояние на ДЕО, което е необходимо за правилната финансова политика.

За 2018г. до момента финанстовият резултат е положителен- около 68 000лв.

Очевидно е, че финансовото състояние на ДЕО е напълно стабилно, което, разбира се, е още един повод за удовлетворение на всички нас от работата през отчетния период.

С оглед на много добрия финансов резултат на департамента бяха предприети следните стъпки:

- От 1.05.2018г. се увеличи хонорарът, респ. възнаграждението за наднормени часове от 6 на 8 лв. Надявам се, че това ще даде възможност да се привлекат нови добри специалисти по всички дисциплини.

- Бяха увеличени трудовите възнаграждения на администрацията.

- Продължи изплащането на командировки за участие в научни форуми.

- И тази година се раздадоха ваучери за храна.

- Изплатиха се допълнителни възнаграждения в рамките на една месечна заплата на преподаватели , навършили 60-годишна възраст, съгласно КТД.

 Уважаеми колеги,

Щастлива съм, че за втора поредна година мога да говоря пред вас не за усилия по стабилизиране на департамента, а за дейности, свързани с все по-успешното му развитие.

Известно е, че успехът на всяка институция зависи от възможностите й да се променя и да обогатява своите дейности. С работата си през отчетния период ние доказахме, че имаме такива способности. А това според мене е гаранция и за бъдещите ни успехи.